C 474/6
EL
Επίσημη Εφημερίδα της Ευρωπαϊκής Ένωσης
14.12.2022
Οι αιτήσεις για τροποποίηση μεγάλων έργων πρέπει να ακολουθούν την ίδια διαδικασία με αυτή που χρησιμοποιείται για την αρχική κοινοποίηση ή υποβολή στην Επιτροπή (άρθρο 102 παράγραφος 1 ή άρθρο 102 παράγραφος 2 του ΚΚΔ, αντίστοιχα).
Οι τροποποιήσεις μεγάλων έργων περιλαμβάνουν αιτήσεις σταδιακής εφαρμογής, τις τροποποιήσεις μεγάλων έργων που δεν έχουν ολοκληρωθεί ακόμη κατά την περίοδο προγραμματισμού 2014-2020 και την ακύρωση μεγάλων έργων.
4.
ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ
4.1.
Αποδέσμευση Οι μη χρησιμοποιηθείσες αναλήψεις υποχρεώσεων που αφορούν το τελευταίο έτος της περιόδου προγραμματισμού θα αποδεσμευτούν κατά τη διάρκεια του κλεισίματος (21).
Το μέρος των αναλήψεων υποχρεώσεων που παραμένει ανοικτό στις 31 Δεκεμβρίου 2023 θα αποδεσμευτεί εάν δεν έχει υποβληθεί στην Επιτροπή κάποιο από τα έγγραφα κλεισίματος έως τις 15 Φεβρουαρίου 2025, ή έως την 1η Μαρτίου 2025 εφόσον δοθεί παράταση από την Επιτροπή (22).
Σύμφωνα με το άρθρο 92β παράγραφος 8 δεύτερο εδάφιο του ΚΚΔ (23), τα προγράμματα στα οποία τα κράτη μέλη χορηγούν πόρους REACT-EU θα καλύπτουν την περίοδο έως την 31η Δεκεμβρίου 2022, με την επιφύλαξη της παραγράφου 4 του εν λόγω άρθρου.
Οι μη χρησιμοποιηθείσες αναλήψεις υποχρεώσεων που σχετίζονται με τους πόρους REACT-EU θα αποδεσμευτούν επίσης κατά τη διάρκεια του κλεισίματος των προγραμμάτων (24).
4.2.
Εκκαθάριση της αρχικής και της ετήσιας προχρηματοδότησης Η Επιτροπή θα προβαίνει στην εκκαθάριση της αρχικής προχρηματοδότησης που καταβάλλεται στα κράτη μέλη το αργότερο κατά το κλείσιμο ενός προγράμματος (25).
Αυτό ισχύει επίσης για την πρόσθετη προχρηματοδότηση που καταβάλλεται από τους πόρους REACT-EU (26).
Τα ποσά που καταβλήθηκαν ως αρχική προχρηματοδότηση μπορούν να εκκαθαριστούν μόνο σε σχέση με τις δηλωθείσες επιλέξιμες δαπάνες.
Ωστόσο, η εκκαθάριση της αρχικής προχρηματοδότησης μπορεί να αρχίσει αμέσως μόλις το πρόγραμμα λάβει, μέσω πληρωμών, τη μέγιστη συνεισφορά των Ταμείων που ορίζεται στην απόφαση της Επιτροπής με την οποία εγκρίνεται το πρόγραμμα.
Στην περίπτωση αυτή, οι επιλέξιμες δαπάνες που περιλαμβάνονται στους λογαριασμούς θα χρησιμοποιούνται από την Επιτροπή, μετά τον υπολογισμό του ποσού που πρέπει να καταλογιστεί στα Ταμεία και το ΕΤΘΑ, αρχικά για την εκκαθάριση της ετήσιας προχρηματοδότησης και, στη συνέχεια, η Επιτροπή θα προβαίνει στην εκκαθάριση της αρχικής προχρηματοδότησης.
Η εκκαθάριση θα πραγματοποιείται ανά πρόγραμμα, ανά Ταμείο και ανά κατηγορία περιφερειών, μετά την αποδοχή των λογαριασμών.
Τα ποσά που δεν ανακτήθηκαν από την Επιτροπή το 2020 για τους λογαριασμούς που υποβλήθηκαν το 2020 θα εκκαθαρίζονται ή θα ανακτώνται κατά το κλείσιμο (27).
Τα ποσά αυτά θα ληφθούν υπόψη κατά τον υπολογισμό του τελικού υπολοίπου του προγράμματος.
4.3.
Υπολογισμός του τελικού υπολοίπου Για την τελική λογιστική χρήση, όπως και για κάθε άλλη λογιστική χρήση, η Επιτροπή θα επιστρέφει το 90 % του ποσού που ζητεί το κράτος μέλος, εφαρμόζοντας το ποσοστό συγχρηματοδότησης για κάθε προτεραιότητα στις επιλέξιμες δαπάνες για την προτεραιότητα που περιλαμβάνεται στις αιτήσεις ενδιάμεσης πληρωμής, υπό τον όρο ότι υπάρχουν διαθέσιμες αναλήψεις υποχρεώσεων στο πρόγραμμα και με την επιφύλαξη της διαθέσιμης χρηματοδότησης.
Η Επιτροπή θα καθορίζει το ποσό που πρέπει να καταλογιστεί στα Ταμεία και το ΕΤΘΑ για την τελική λογιστική χρήση σύμφωνα με το άρθρο 139 του ΚΚΔ.
Το άρθρο 139 παράγραφος 6 του ΚΚΔ ορίζει ότι, βάσει των λογαριασμών που γίνονται αποδεκτοί, η Επιτροπή υπολογίζει το ποσό που πρέπει να καταλογιστεί στα Ταμεία και το ΕΤΘΑ για τη λογιστική χρήση, λαμβάνοντας υπόψη τόσο τα ποσά των λογαριασμών όσο και το συνολικό ποσό των πληρωμών που πραγματοποίησε η Επιτροπή κατά τη διάρκεια της λογιστικής χρήσης.
(21) Άρθρο 86 παράγραφος 2 του ΚΚΔ· εφαρμόζεται στον ΜΠΒ II δυνάμει του άρθρου 46 παράγραφος 4 του εκτελεστικού κανονισμού ΜΠΒ II. (22) Άρθρο 86 παράγραφος 4 και άρθρο 136 παράγραφος 2 του ΚΚΔ· εφαρμόζονται στον ΜΠΒ II δυνάμει του άρθρου 46 παράγραφος 4 του εκτελεστικού κανονισμού του ΜΠΒ II.
(23) Όπως τροποποιήθηκε με τον κανονισμό (EΕ) 2020/2221.
(24) Άρθρο 92β παράγραφος 5 πέμπτο εδάφιο του ΚΚΔ, όπως τροποποιήθηκε με τον κανονισμό (ΕΕ) 2020/2221.
(25) Άρθρο 82 του ΚΚΔ· εφαρμόζεται στον ΜΠΒ II δυνάμει του άρθρου 46 παράγραφος 2 του κανονισμού ΜΠΒ II.
(26) Άρθρο 92β παράγραφος 7 τρίτο εδάφιο του ΚΚΔ, όπως τροποποιήθηκε με τον κανονισμό (ΕΕ) 2020/2221.
(27) Άρθρο 139 παράγραφος 7 του ΚΚΔ, όπως τροποποιήθηκε με τον κανονισμό (ΕΕ) 2020/460 της 30ής Μαρτίου 2020· εφαρμόζεται στον ΜΠΒ II δυνάμει του άρθρου 46 παράγραφος 5 του κανονισμού ΜΠΒ II.